વર્ષ ૧૯૩૦માં ધોલેરાની જેલમાં પૂર્ણિમાબહેનની બાજુની કોટડીમાં જ કસ્તુરબાને રાખવામાં આવ્યાં હતાં. એ વખતે જેલમાં પણ રચનાત્મક પ્રવૃત્તિઓ ચાલુ રાખવાના ગાંધીજીના આદેશ મુજબ પૂર્ણિમાબહેને તદ્દન નિરક્ષર કસ્તુરબાને અક્ષરજ્ઞાન આપવાનું શરૂ કર્યું. પરિણામે જેલમાંથી છૂટ્યા ત્યારે કસ્તુરબા ખાસ્સું એવું લખતાં-વાંચતાં શીખી ગયા. આથી ભારે ખુશ થયેલા ગાંધીજીએ પૂર્ણિમાબહેનને આજીવન શિક્ષક બની રહેવા કહ્યું.